钦定古今图书集成/明伦汇编/闺媛典/第155卷 > 李暹妻蔡氏〈詹氏朱氏附〉
## 钦定古今图书集成/明伦汇编/闺媛典/第155卷 > 李暹妻蔡氏〈詹氏朱氏附〉

按《汝宁府志》：“蔡氏，汝阳李暹妻。夫亡，蔡年二十八，矢
死靡他，课子尚德读书。长娶詹氏，居数年，尚德殁，詹
年二十七，时值饥荒寇变，惊恐流离，詹悉屏铅华，躬
操井臼，上事孀姑，下抚孤子，保其门户。子麒长娶朱
氏，亦能竭力奉养，不缺甘旨。无何，麒又病剧，泣语朱
曰：‘天祸吾家，吾必不起二孀一孤以累汝矣’。遂绝。朱”
年二十六，一孤，呈芳仅四龄。族人贪横，屡迫朱嫁。朱
仰天大恸，截发自誓，族人惭沮去。邻里相叹，以为世
节。后相继以天年终。至万历癸巳，呈芳子本固官御
史，具疏自陈。诏旌世节之门。